Kölni ringkond

Kölni ringkond (Regierungsbezirk Köln) on üks viiest ringkonnast Saksamaa Liitvabariigi Nordrhein-Westfaleni liidumaal.

Kölni ringkond asub Nordrhein-Westfaleni edelaosas. See on üks Saksamaa suurema elanike arvu ja rahvastiku tihedusega ringkondi. 

Kölni ringkond piirneb põhjas Düsseldorfi ringkonnaga, idas Arnsbergi ringkonnaga, lõunas Rheinland-Pfalzi liidumaaga ning läänes Belgia ja Hollandiga. 

Ringkonna territooriumile jäävad Eifeli mäestik ja Bergisches Land. 

Ringkonna pindala on 7395,31 km² (teistel andmetel 7364,71 km²). 

Elanike arv oli 4 350 368 (seisuga 31. detsember 2003), rahvastiku tihedus 588 inimest km² kohta. Aastal 2002 oli elanike arv 4 318 758 ja rahvastiku tihedus 
586 inimest km² kohta.  

Haldus
Halduskeskus on Köln. 

Ringkonnavalitsus asub aadressil Zeughausstraße 2–10, 50667 Köln.  

Praegune valitsusjuht on Gisela Walsken (SPD). 

 Haldusjaotus 

Ringkond koosneb 8 kreisist kokku 95 kreisikuuluvusega vallaga ja 4 kreisivabast linnast (kokku 99 vallast).   
 Kreisid Kreisivabad linnadAacheni linnaregioon (keskus Aachen)
Düreni kreis (Düren) 
Euskircheni kreis (Euskirchen) 
Heinsbergi kreis (Heinsberg)
Oberbergische kreis (Gummersbach)
Rheinisch-Bergische kreis (Bergisch Gladbach)
Rhein-Erfti kreis (Bergheim; 2003. aastani Erfti kreis)
Rhein-Siegi kreis (Siegburg)Aachen
Bonn
Köln
Leverkusen

 Ajalugu 

Ringkonna ajalugu ulatub tagasi "Preisimaa määruseni provintsivõimude paremast korraldusest" 30. aprillist 1815. Siis korraldati Preisimaa valitsemine ja haldus pärast Viini kongressi ümber ning provintsid jaotati kokku 28 ringkonnaks (Regierungsbezirke). Üks neist oli Kölni ringkond, mis oli algul Jülich-Kleve-Bergi provintsis ning 1922 läks üle Reini provints. Nagu teisedki ringkonnavalitsused, hakkas Kölni ringkonna valitsus tööle 22. aprillil 1816. Aastal 1972 ühendati Kölni ringkonnaga Aacheni ringkond. 

Suurt mõju ringkonna lähiajaloole on avaldanud Franz-Josef Antwerpes, kes oli valitsusjuht (Regierungspräsident) 1978–1999.

 Valitsusjuhid alates 1945. aastast 
Clemens Busch 1945–1947
Wilhelm Warsch 1947–1957
Walter Rieger 1957–1958
Franz Grobben 1958–1967
Heinrich Stakemeier 1967
Günter Heidecke 1967–1978
Franz-Josef Antwerpes 1978–1999
Jürgen Roters 1999–2005
Hans Peter Lindlar 2005–2010
Gisela Walsken alates 2010

Ajalooline haldusjaotus

 1816–1974 

Enne kreisireformi, mis 1975 Nordrhein-Westfalenis jõustus, kuulusid Kölni ringkonda järgmised kreisivabad linnad (1945. aastani linnkreisid) ja kreisid (1945. aastani maakreisid) (ilma juba 1972 kaotatud Aacheni ringkonna kreisideta, mis liideti Kölni ringkonnaga): 
 Kreisid (maakreisid) Kreisivabad linnad (linnkreisid)Bergheimi kreis
Bonni kreis
Euskircheni kreis (alates 1827. aastast, loodud Lechenichi kreisist)
Gimborni maakreis (kuni 1825. aastani, läks Gummersbachi kreisi alla)
Gummersbachi kreis (alates 1825. aastast, loodud Gimborni ja Homburgi maakreisist, 1932. aastani, läks Oberbergische kreisi alla)
Homburgi maakreis (1825. aastani, läks Gummersbachi kreisi alla)
Kölni kreis (alates 1963. aastast; keskus Hürth)
Lechenichi maakreis (kuni 1827. aastani, läks Euskircheni kreisi alla)
Reini-äärse Mülheimi maakreis (kuni 1932. aastani, läks Rheinisch-Bergische kreisi alla)
Oberbergische kreis (keskus Gummersbach; alates 1932. aastastloodud Gummersbachi ja Waldbröli kreisist)
Rheinbachi kreis (kuni 1932. aastani, läks Bonni kreisi alla)
Rheinisch-Bergische kreis (keskus Bergisch Gladbach) (alates1932. aastast, loodi Rheini-äärse Mülheimi ja Wipperfürthi kreisist)
Rhein-Siegi kreis (keskus Siegburg; alates 1969. aastast, loodi Siegi kreisist)
Siegburgi maakreis (1825. aastani, läks Siegi kreisi alla)
Siegi kreis (keskus Siegburg; alates 1825. aastast, loodi Siegburgi kreisist;kuni 1969. aastani, läks Rhein-Siegi kreisi alla)
Uckerathi maakreis (kuni 1820. aastani, läks Siegburgi kreisi alla)
Waldbröli maakreis (kuni 1932. aastani, läks Oberbergi kreisi alla)
Wipperfürthi maakreis (kuni 1932. aastani, läks Rheinisch-Bergische kreisi alla)Bonn (alates 1887. aastast, eraldati Bonni maakreisist)
Köln
Leverkusen (1955. aastast, eraldati Rhein-Wupperi kreisist)
Mõned kreisid eksisteerivad tänaseni, kuid nende territoorium on muutunud. Ka kolm kreisivaba linna eksisteerivad tänaseni, kuid nende territoorium on tublisti suurenenud.

 Välislingid 

 Kölni ringkonna valitsuse koduleht

Kategooria:Saksamaa ringkonnad
Kategooria:Nordrhein-Westfalen